Nguyễn Phú Trọng

Nguyễn Phú Trọng (14. aprillil 1944 Đông Hội – 19. juuli 2024 Hanoi) oli Vietnami partei- ja riigitegelane.

1967. aastal lõpetas ta Hanoi Ülikooli keeleteaduse erialal. Vietnami Kommunistlikku Parteisse astus ta 19. detsembril 1967 (ametlik parteisse astumise kuupäev on 19. detsember 1968). Aastatel 1968–1973, 1976–1981 ja 1983–1996 töötas ta Vietnami Kommunistliku Partei teoreetilise ja poliitilise häälekandja ajakirja Tạp chí Cộng Sản toimetuses (sealhulgas 1991–1996 peatoimetajana).Biography of Party General Secretary Nguyen Phu Trong Nhan Dan, 20. jaanuar 2011 1981. aastal suunati õppima Nõukogude Liitu NLKP Keskkomitee juures asuva Ühiskonnateaduste Akadeemia aspirantuuri Moskvas parteiehituse erialale, mille ta lõpetas 1983. aastal kaitstes ajalookandidaadi kraadi.Путин поздравил Нгуен Фу Чонга с избранием президентом Вьетнама tass.ru

1994. aasta jaanuarist oli ta Vietnami Kommunistliku Partei Keskkomitee liige ja Vietnami Kommunistliku Partei Keskkomitee Poliitbüroo liige alates 1997. aasta detsembrist.Biography of Party General Secretary, President Nguyễn Phú Trọng Viet Nam News, 23. oktoober 2018

1996. aasta augustist kuni 1998. aasta veebruarini oli ta Vietnami Kommunistliku Partei Hanoi Linnakomitee sekretäri asetäitja ja sekretär 2000. aasta jaanuarist kuni 2006. aasta juunini. 2006. aasta juunist kuni 2011. aasta juulini oli ta Vietnami parlamendi esimees.Profile: General Secretary of Communist Party of Vietnam Nguyen Phu Trong Xinhua, 11. jaanuar 2017

Alates 19. jaanuarist 2011 oli ta Vietnami Kommunistliku Partei Keskkomitee peasekretär.Countries VW rulers.org

23. oktoobrist 2018 kuni 5. aprillini 2021 oli ta Vietnami president.New Vietnam President Nguyen Phu Trong sworn in after 99.8% vote The Straits Times, 23. oktoober 2018

Viited

Kategooria:Vietnami presidendid
Kategooria:Sündinud 1944
Kategooria:Surnud 2024